Na temelju članka 14. Zakona o zaštiti od požara (Narodne novine 92/10) i članka 41. Statuta Požeško – slavonske županije (Požeško – slavonski službeni glasnik, br. 1/13, 2/18, 02/21), županica Požeško-slavonske županije, dana 13. svibnja 2022. godine, donosi

**O D L U K U**

 **o zabrani paljenja vatre na otvorenom**

**Članak 1.**

Zbog dugotrajnih nepovoljnih klimatskih i hidroloških prilika koje pogoduju povećanoj opasnosti od požara, ovom Odlukom zabranjuje se paljenje vatre na otvorenom.

**Članak 2.**

Zabrana se odnosi na svako paljenje vatre na svim otvorenim prostorima (poljoprivredno zemljište, zaštićeni dijelovi prirode, šume, šumska zemljišta, zemljište u neposrednoj blizini šume, zemljište na kojem su građevine javne i poslovne namjene, odlagališta otpad, gradski parkovi, okućnice i ostali otvoreni prostori) u razdoblju od 1. lipnja do 30. rujna 2022. godine.

**Članak 3.**

Izuzima se paljenje vatre u tipskim ložištima izgrađenim u svrhu pripreme hrane prilikom čaga treba voditi brigu da se poduzmu sve preventivne mjere zaštite.

**Članak 4.**

Nadzor nad primjenom ove Odluke, sukladno Zakonu o zaštiti od požara (Narodne novine 92/10) i Odluci o načinu i uvjetima spaljivanja biljnog otpada na poljoprivrednom zemljištu te o loženju otvorene vatre na poljoprivrednom zemljištu, u šumi, na šumskom zemljištu i na zemljištu u neposrednoj blizini šume (Požeško-slavonski službeni glasnik br. 1/13), vrše ovlaštene službene osobe policijske uprave, poljoprivredni inspektori te druge nadležne inspekcije i tijela.

**Članak 5.**

Ova Odluka stupa na snagu 1. lipnja 2022. godine, a objavit će se u „Službenom glasniku Požeško-slavonske županije“.

KLASA: 081-01/22-01/9

URBROJ: 2177-01-22-2

Požega, 13. 5. 2022. godine

 **Ž U P A N I C A**

 **Antonija Jozić, univ.bacc.oec.**